Saimaa konserttisalikiertueelle uusien menestyslevyjen tiimoilta
Saimaa: Vol. 6 & Vol. 7 -konserttisalikiertue – Loppuunmyyty! / Sold out!
Saimaa konserttisalikiertueelle uusien menestyslevyjen tiimoilta Kriitikoiden ylistämä ja yleisön rakastama Saimaa suuntaa ensimmäiselle, Vol. 6 & Vol. 7 -nimeä kantavalle, konserttisalikiertueelleen keväällä 2025. Matti Mikkolan luotsaama bändi on vakiinnuttanut asemansa yhtenä Suomen arvostetuimmista kokoonpanoista, ja bändi onkin tunnettu ennen kaikkea sähköisen hurmoksellisesta tunnelmasta keikoillaan. Ikonisen Love Recordsin kautta julkaistu kahden albumin kokonaisuus "Vol. 6" ja ”Vol. 7” siivittää Saimaan 8 eri paikkakunnalle ympäri Suomen. "Asiantuntija: Voi olla kyse oudosta ilmiöstä! Nimittäin mittarit, mukaanlukien vanhan rakuunan viisari, värähtää Saimaan nousevan keikkasuosion kohdalla sellaisissa lukemissa, että päässä tärähtää ja on lähdettävä bändin ekalle konserttisalikiertueelle! Kuulijallehan se meinaa mukavuutta. Pehmoiset penkit, väliajalla pikku konjamiinit, käsilaukussa suklaarusinoita/ranskanpastilleja, sanoista saa selvää JA ajoissa kotiin pieremään…ja ja liput kätevästi internetistä etukäteen!” yhtye tiedottaa omalla persoonallisella tyylillään. Huippumuusikoista koostuvan Saimaan seikkailu musiikin parissa on vapautunutta ja rajoittamatonta. Vaikka yhtye ottaa vaikutteita niin classic rockista, progesta, folkista kuin iskelmästäkin, on lopputulos helposti lähestyttävä ja tarttuva kokonaisuus. Tämä kaikki kuorruttettuna laulajien Liisa Anastasiadiksen, Nelli Saarikosken, Unna Kortehiston ja Kimmo Härmän hunajaisilla harmonioilla ja räjähtävän energisellä preesenssillä, joten ei tarvitse ihmetellä, miksi valtaosa Saimaan viimeaikaisista keikoista on ollut loppuunmyytyjä. Kevään konserttisalikiertue onkin siis ainutlaatuinen musiikillinen iloittelu ja elämys, joka kannattaa kokea! Kesto n. 2 h, sisältää väliajan. Permanto K18 anniskelualue. Parveke S, ei anniskelua